Ingkang kaetang rumiyin lampahing dintên pitu dhawahing tanggal pisan, punika sabên môngsa ingkang kapêngkêr nuju umur 30 dintên, dhawahing tanggal môngsa ingkang sawêg tumapak wêwah 2 têgêsipun majêng kalih dintên, dados tumapak tigang dintên, upami môngsa ingkang kapêngkêr wau tanggalipun ing dintên Rêbo, tanggalipun môngsa ingkang sawêg tumapak langkah sadintên dados dhawah Jumungah, kados makatên ing salajêngipun. Yèn môngsa ingkang kapêngkêr nuju mawi ari radin gangsal dintên, etangipun umur 35 dintên, punika wêwahing tanggal môngsa ingkang sawêg tumapak botên wêwah, têgêsipun sami kalihan tanggaling môngsa ingkang sampun kapêngkêr, upami môngsa ingkang kapêngkêr umur 35 dintên wau tanggalipun ing dintên Rêbo, tanggalipun môngsa [mông...]